2025年土耳其滑雪中心酒店火灾

2025年土耳其滑雪中心酒店火灾，發生勒当地辰光2025年1月21号，土耳其博卢省个卡尔塔尔大酒店 (Grand Kartal Hotel) 失火，造成至少79人死脱，51人受伤。 

 火灾 
火灾从酒店四楼个餐厅开始烧个，一路往楼上烘上去，同时酒店个火灾探测系统失效，没成功启动。 

火灾發生以後，约莫267名紧急救援人员、30部消防车搭仔28部救护车趕去现场，来勒起火12個钟头以後拿火灭脱。

 伤亡 
火灾造成至少79人死脱，另有51人受伤。 大多数人是窒息死个，另外有人跳樓跳下去掼死脱。 至少20名死者是兒童。

 调查 
一只由六名检察官搭仔五名专家组成个小组对箇桩火灾进行调查。 土耳其旅游部长穆罕默德·埃尔索伊表示，消防部门来勒2021年、2024年个年度检查当中並呒没发现箇家酒店来勒消防方面存在安全问题 。包括事發酒店老板，土耳其总共逮捕九家头，对伊拉进行讯问。 

 反应 
土耳其总统雷杰普·塔伊普·埃尔多安宣布1月22号是全国哀悼日，下令要求所有政府大楼、土耳其驻外大使馆降半旗。

 参考 

Category:2025年
Category:土耳其